**Pääluottamusmiehen terveiset**

Syksy on saapunut ja paljon on tullut uusia asioita tiedoksi.

* Aloitetaan nyt tästä SOTE sopimuksen piirissä olevien opiskelijanohjauksen liittyvästä paikallisesta sopimuksesta. Tätä on yritetty neuvotella uudestaan, eli että korvaus tulisi 2 nimetylle ohjaajalle. Työnantajan ehdotus oli, että nykyistä summaa ei nosteta, vaan ehdotuksena oli, että korvaus jaetaan 2 ohjaajan välillä 50e/kk. Samalla myös niin sanottu päiväkohtainen korvaus olisi puolittunut. Tätä emme voineet JHL:nä hyväksyä, vaan ehdotimme, että molemmille ohjaajille maksetaan sopimuksessa oleva summa. Työnantaja ei suostunut tähän, joten he irtisanoivat sopimuksen eilen ja sen voimassaolo päättyy 31.1.24. Työnantaja on halukas aloittamaan uudet neuvottelut opiskelijanohjaukseen liittyvästä korvauksesta. Joten ilmoittelen lopputuloksesta, kun neuvottelut on käyty uudestaan. **Jos teillä on opiskelijoita, joita ohjaatte, muistakaa hakea korvaukset tehdystä työstä. Intrassa löytyy ohjeet, kuinka korvausta haetaan**
* Virkistyspaikkojen tilanne: PSHVA hallitus teki päätöksen, että niitä ei nyt myydä, vaan henkilöstön kyselyn päätöstä kuultiin. Nyt meidän täytyy vielä neuvotella, miten vuokraukset tapahtuvat ja sopia hinta työntekijöille. Toivottavasti tämä saadaan pian lopulliseen valmiuteen ja pääsette myös niitä vuokraamaan. Työnantaja laittoi ko. asiasta neuvottelupyynnön 26.10.23 henkilöstöedustajille.
* Muistaminen työuran pituuteen perustuen Pohjois-Savon hyvinvointialueella; tämän päätöksen työnantaja teki yksi puolisesti kuulematta henkilöstöedustajia asian osalta.

Yhdenjaksoisesta työurasta Pohjois-Savon hyvinvointialueella palkitaan henkilöstöä vapaapäivillä seuraavasti: (aika lasketaan vain PSHVA työurasta)

* + - Viisi (5) vuotta yhdenjaksoista työuraa hyvinvointialueella = 1 palkallinen vapaapäivä vuoden kuluessa täyttymisestä
		- Kymmenen (10) vuotta yhdenjaksoista työuraa hyvinvointialueella = 2 palkallista vapaapäivää vuoden kuluessa täyttymisestä
		- Viisitoista (15) vuotta yhdenjakoista työuraa hyvinvointialueella = 5 palkallista vapaapäivää (viikko) vuoden kuluessa täyttymisestä

Vapaapäivät on pidettävä vuoden sisällä siitä, kun palvelusaika ko. täyttyy. Päätös on voimassa 1.10.2023 alkaen toistaiseksi.

* **Olettehan tietoisia tästä**:

**Osallistu hyvinvointialueen syksyn uuteen ”Iloa työhön” -kampanjaan ajalla 18.9.-19.11.2023.**Iloa työhön -kampanjan aikana työnantaja tarjoaa hyvinvointialueella työssä oleville **kaksi (2) tuntia työaikaa oman työilon ja työhyvinvoinnin ylläpitoon**. Kahden tunnin työajalla voi tehdä itse tai yhdessä työyhteisön kanssa mieluisia asioita, kuten urheilla tai lenkkeillä yhdessä, viettää yhdessä pidempi kahvihetki, retkeillä metsässä, lukea tai mitä tahansa muuta, mikä tuottaa hyvää mieltä sinulle joko yksin tai teille työyhteisönä ryhmänä. Voitte sopia esihenkilönne ja tiiminne kanssa, miten haluatte ajan käyttää.

yt: Merja Viinikainen PLM